CELEX: 62022CN0046
Language: fi
Date: 2022-01-20 00:00:00
Title: Asia C-46/22 P: Valitus, jonka Liam Jenkinson on tehnyt 20.1.2022 unionin yleisen tuomioistuimen (laajennettu toinen jaosto) asiassa T-602/15 RENV, Jenkinson v. neuvosto ym., 10.11.2021 antamasta tuomiosta

14.3.2022   
            
            
               FI
            
            
               Euroopan unionin virallinen lehti
            
            
               C 119/30
            
         
      Valitus, jonka Liam Jenkinson on tehnyt 20.1.2022 unionin yleisen tuomioistuimen (laajennettu toinen jaosto) asiassa T-602/15 RENV, Jenkinson v. neuvosto ym., 10.11.2021 antamasta tuomiosta
      (Asia C-46/22 P)
      (2022/C 119/39)
      Oikeudenkäyntikieli: ranska
      
         Asianosaiset
      
      
         Valittaja: Liam Jenkinson (edustaja: asianajaja N. de Montigny)
      
         Muut osapuolet: Euroopan unionin neuvosto, Euroopan komissio, Euroopan ulkosuhdehallinto, Eulex Kosovo
      
         Vaatimukset
      
      
                  —
               
               
                  Valitus on hyväksyttävä ja valituksenalainen tuomio on kumottava
               
            
                  —
               
               
                  Asia on ratkaistava ja valittajan ensimmäisessä oikeusasteessa esittämät vaatimukset on hyväksyttävä
               
            
                  —
               
               
                  Toissijaisesti asia on palautettava unionin yleiseen tuomioistuimeen, jotta se ratkaisee asian
               
            
                  —
               
               
                  Vastaajat on velvoitettava vastaamaan kaikista oikeudenkäyntikuluista valitusmenettelyssä ja jokaisessa sitä edeltäneessä menettelyssä (T-602/15, C-43/17 P ja T-602/15 RENV).
               
            
         Oikeudelliset perusteet ja pääasialliset perustelut
      
      Ensimmäinen valitusperuste koskee esitettyjen vaatimusten ja perusteluiden virheellistä tulkintaa siltä osin kuin unionin yleinen tuomioistuin jätti valvontansa ulkopuolelle oikeudenkäyntiväitteeseen perustuvat vaatimukset.
      Toinen valitusperuste koskee valittajan esittämien tosiseikkojen ja oikeudellisten seikkojen ja siis kanteen kohteen supistamista siltä osin kuin unionin yleinen tuomioistuin tarkasteli vain valittajan viimeistä työsuhdetta Mission Eulex Kosovon palveluksessa.
      Kolmas valitusperuste koskee valituksenalaista tuomiota siltä osin kuin siinä hylätään pääasiallisesti esitetty ensimmäinen kanneperuste.
      Neljäs valitusperuste koskee unionin työntekijöiden yhdenvertaisen kohtelun periaatteen virheellistä soveltamista ja SEUT 336 artiklan rikkomista, koska unionin yleinen tuomioistuin teki tyhjäksi unionin lainsäätäjän aikomuksen tarjota kaikille palkansaajille sosiaaliturvan vähimmäistaso. Valittajan mukaan unionin yleinen tuomioistuin sovelsi virheellisesti oikeusvaltion käsitettä sulkiessaan pois vastaajien sopimussuhteen ulkopuolisen vastuun.
      Viides valitusperuste koskee ensimmäisessä oikeusasteessa toissijaisesti esitetyn kolmannen kanneperusteen tutkimatta jättämistä. Joka tapauksessa unionin yleisen tuomioistuimen olisi pitänyt tutkia viran puolesta tietyt oikeusjärjestyksen perusteisiin kuuluvat perusteet ja arvioida tapaus asiakysymyksen osalta.